ЧIикIунтIа хъунмасса хIаллай яхьуншиврул\nКказит / МаслихIатру\nАвтор: Бадрижамал Алиева · 24.11.2021\nЧурххан мюнпат буми ахънилссаннуву хьхьичIунсса кIанттай дур чIикIунтIа (бурак). Ва ишла дурну дувайсса дукрардугу чIярур.\nЧIикIунтIа диххан аьркин­ссар гъарал дакъасса, гьава кьавкьсса гьантрай, цалчинсса микIлачIру хъанан хьхьичI.\nХъунмасса хIаллай ччи-ччимур чIикIунтIа якъашай­ссар, мунияту кIулну бикIан аьркинссар кIинттулнин цуми бучIиссарив дукьан. Хъунма­сса хIаллай яшаймину кIулну бур укунсса сортру: ренова, мулатка, подзимняя А-474, либеро, бордо-237, ва м.ц.\nЧIикIунтIа, хъунмасса хIа­ллай яхьуншиврул, тIайлану диххан аьркинссар, къабучIиссар ми аьрщарава чIапIацIа дургьуну кIункIу дуллан. Аьркинссар чIикIунтIалул лувсса аьрщи цал, мугъаятну, зарал къахьунну, я чIатIух, я хьюллух гьаз-каз дан, яла аьрщарава ххарцив къахьунну дуккан.\nДирхсса чIикIунтIалул чIапIив щаллуну букьан къааьркинссар, 1 сантиметралийн дир­сса «магъ» кьаритан аьркин­ссар. ЧIапIив цивппагу карунних гъагълан, буцлан къабучIиссар.\nХъунмасса хIаллай ядуван дукьан хъинссар, я хъиннура хъуни дакъасса, я мюрш дакъасса, дянивсса лагрулул чIикIунтIа.\nЧIикIунтIалийсса аьрщарал, щаллуну къадуркьун, кIюласса къатгу диртун хъинссар, муния га ядаврин кумаг хъанахъиссар.\nЧIикIунтIа ядувансса яла хъинмур кIанттун ккаллину бур нувщул ялувсса кIану. ЧIикIунтIалул цивунна ласай­сса дур нувщува дуклакисса, нувщун ххисса, цинна чIикIунтIалун чара бакъа аьркинсса хъатру.\nЧIикIунтIа мукунна ххуйну яшайсса дур къундалуву, ца къат чIикIундалул, цагу дахьва хъавтсса къундалул дуллай, ящикраву дирхьуну. Хъиннува хъинссар чIикIунтIа ядуллан нанисса къун цал ххуйну бургъилу кьакьан бувну(дезинфекция хIисаврай).\nЧIикIунтIа цIийву (дукралийн бичайсса) ядаврил кьяйдагу бур ялу-ялун машгьур хъанахъимур.\nЧIикIунтIа кIинттулнин дукь­ланнин луххавух дурккунгу хъинссар тIар.\nЧIикIунтIа ххуйну яшайссар нухьхьавугу (солома, опилки).\nЧIикIунтIа ядуван аьркин­ссар чIанкъатлуя 15 см лагь дакъасса лахъшиврий, гьавалул циркуляция аьркинсса куццуй­сса дикIаншиврул.\nЧIикIунтIа ядуван аьркин­ссар цIансса, я дяркъу, я гъилишиву дакъасса, кIанай, цирдагу — хъуними личIину, мюрщими личIину ядурну хъинссар.\nДагъусттаннал БакIчинал лаизаву\nАптекардайсса багьри гьаз хьун къабитаврил цIаний\nСледующая публикация Ситуацию с вывозом ТКО на территории республики обсудили на уровне Правительства Дагестана\nПредыдущая публикация В Дагестане за неделю заболеваемость коронавирусной инфекцией выросла на 12%